OpenLLM-France/wikimedia huggingface dataset:
# Pantà de Can Macià

El Pantà de Can Macià és una obra d'Òdena (Anoia) inclosa a l'Inventari del Patrimoni Arquitectònic de Catalunya.

## Descripció

Pantà format per un mur de contenció recolzat en els pilars del pont que salva una riera. Aquest està format per tres arcades amb sotavolta i impostes de maó. Existeix una comporta que es pot accionar mitjançant un cargol sense fi manejable des de la barana del pont. En aquesta barana s'hi troben dues làpides que recorden la construcció.

## Història

Obra promoguda per Joan Vives i Gibert i Mercè Ciervo i Sinclair, propietaris de la masia de Can Macià. Fou beneïda pel bisbe Francesc Muñoz i Izquierdo.
En les làpides que trobem a ambdós costats s'hi llegeix, a la de mar M.C.V. 1921, i a la muntanya J.V.G. 1921.

## Referències

* 1 2 3 «Pantà de Can Macià». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 7 octubre 2018].
# Pantà de Cal Gat

El pantà de Cal Gat, situat als plans del Guillot, al municipi de Sant Joan de les Abadesses, és una de les zones humides de més diversitat del Ripollès. Es coneix també com a Plans de Guillot o la Bassa. Es troba al riu Ter, entre les poblacions de Sant Joan de les Abadesses i Ripoll, en una zona on la plana d'inundació és força ampla i oberta.
El pantà és format per una resclosa que genera una zona embassada de 15,4 hectàrees de superfície. Va ser construït per proveir d'aigua una minicentral hidroelèctrica situada just al costat de la resclosa. La zona humida inclou aquest sector embassat així com la plana d'inundació situada als seus costats i aigües amunt (plans del Guillot). En aquest espai hi ha zones de 5 metres de fondària i zones de poc més de 20 centímetres. Aquest ventall de fondàries permet l'assentament d'una elevada diversitat de comunitats de tendència higròfila, tant de macròfits submergits com de vegetació emergent i de ribera.
S'hi troben canyissars i bogars resseguint les vores de l'aigua i una àmplia zona d'herbassars humits. El bosc de ribera està constituït per vernedes (hàbitat d'interès comunitari prioritari 91E0* Vernedes i altres boscos de ribera afins (Alno-Padion)) i per salzedes, que estan molt ben formades (hàbitat d'interès comunitari 92A0 "Alberedes, salzedes i altres boscos de ribera"). Els camps de conreu adjacents i una zona de pastures acaben de completar el mosaic ambiental d'aquest espai.
La fauna és molt diversa i abundant. Algunes de les espècies d'ocells presents, lligades a l'aigua, són el bernat pescaire (Ardea cinerea), la polla d'aigua (Gallinula chloropus), el cabusset (Tachybaptus ruficollis), el blauet (Alcedo atthis), diversos anàtids, etc. Destaquen també les poblacions d'amfibis.
La pressió ramadera i l'entrada d'aigües de poca qualitat, degut a abocaments realitzats aigües amunt, són els dos principals factors que condicionen el futur de l'espai. També cal controlar la possible expansió de conreus forestals a les zones ocupades pel bosc de ribera. L'espai disposa d'un itinerari senyalitzat, que consta d'un aguait, un mirador, bancs, rètols informatius, etc. La gestió s'ha realitzat per la Fundació Natura, en col·laboració amb el Consorci Alba Ter, el Departament de Medi Ambient i Habitatge i l'Ajuntament de Sant Joan de les Abadesses. Vora l'espai transcorre la Ruta del Ferro, o Via verda de la Ruta del Ferro i del Carbó, que segueix l'antiga via del ferrocarril que pujava des de Ripoll a les mines d'Ogassa.
L'espai "Pantà de Cal Gat" està inclòs dins l'espai de la Xarxa Natura 2000 ES5120019 "Riberes de l'Alt Ter".

## Referències

* 1 2 3 4 5 6 «Pantà de Cal Gat». Fitxes descriptives de zones humides. Departament d'Agricultura, Ramaderia, Pesca, Alimentació i Medi Natural de la Generalitat de Catalunya (CC-BY-SA). [Consulta: 17 agost 2014].
# 15è Festival Internacional de Cinema de Moscou

El 15è Festival Internacional de Cinema de Moscou es va celebrar entre el 6 i el 17 de juliol de 1987. El Premi d'Or fou atorgat a la pel·lícula italiana Intervista dirigida per Federico Fellini.

## Jurat

* Robert De Niro (EUA – President)
* Tengiz Abuladze (URSS)
* Souheil Ben-Barka (Marroc)
* Antonio Gades (Espanya)
* Rustam Ibragimbekov (URSS)
* Alberto Isaac (Mèxic)
* Alexandre Mnouchkine (França)
* Gian Luigi Rondi (Itàlia)
* Zheng Xiuelai (Xina)
* Hanna Schygulla (RFA)
* Miklós Jancsó (Hongria)

## Pel·lícules en competició

Les següents pel·lícules foren seleccionades per la competició:
| Títol original | Director(s) | País de producció |
| Bohater roku | Feliks Falk | Polònia |
| La casa de Bernarda Alba | Mario Camus | Espanya |
| Jean de Florette | Claude Berri | França |
| Zawgat ragol mohim | Mohamed Khan | Egipte |
| Ormens väg på hälleberget | Bo Widerberg | Suècia |
| Intervista | Federico Fellini | Itàlia |
| Kangaroo | Tim Burstall | Austràlia |
| Mirch Masala | Ketan Mehta | Índia |
| Za kude putuvate? | Rangel Vulchanov | Bulgària |
| Kuryer | Karen Shakhnazarov | Unió Soviètica |
| La noche de los lápices | Héctor Olivera | Argentina |
| Vernehmung der Zeugen | Gunther Scholz | RDA |
| Oktoberfest | Dragan Kresoja | Iugoslàvia |
| Schmutz | Paulus Manker | Àustria |
| The Immigrant Birds | Abdul Latif | Afganistan |
| Un hombre de exito | Humberto Solás | Cuba |
| Barndommens gade | Astrid Henning-Jensen | Dinamarca |
| Gardens of Stone | Francis Ford Coppola | Estats Units |
| Zhenzhen de fa wu | Tongjun Xu | R.P. de la Xina |
| Lo que importa es vivir | Luis Alcoriza | Mèxic |
| Het gezin van Paemel | Paul Cammermans | Bèlgica |
| Smrt krásných srnců | Karel Kachyňa | Txecoslovàquia |
| Tarot | Rudolf Thome | RFA |
| Hard asfalt | Sølve Skagen | Noruega |
| Csók, Anyu! | János Rózsa | Hongria |
| 84 Charing Cross Road | David Jones | Regne Unit |
| O Homem da Capa Preta | Sérgio Rezende | Brasil |

## Premis

* Premi d'Or: Intervista de Federico Fellini
* Premis Especials:
** Kuryer de Karen Xakhnazarov
** Bohater roku de Feliks Falk
* Premis:
** Millor Actor: Anthony Hopkins per 84 Charing Cross Road
** Millor Actriu: Dorottya Udvaros per Csók, Anyu!
* Premi FIPRESCI: Bohater roku de Feliks Falk

## Referències

* ↑ «15th Moscow International Film Festival (1987)». MIFF. Arxivat de l'original el 16 gener 2013. [Consulta: 18 febrer 2013].

## Enllaços externs

* Festival Internacional de Cinema de Moscou: 1987 a Internet Movie Database
# Pantà de Casserres

El Pantà de Casserres és un pantà situat a la riera de Clarà, a la confluència amb la rasa del Joncar i el torrent del Vinçà, sota Sant Pau de Casserres. És originat per una presa construïda per a l'abastament d'aigua a la població de Casserres.
La riera de Clarà es troba en un relatiu bon estat de conservació i manté una bona mostra dels sistemes naturals fluvials del curs mitjà del riu Llobregat. Per la qualitat de les seves aigües, manté comunitats d'algues calcàries incrustrants i invertebrats associats, típiques de rieres sobre lloses calcàries. Al pantà, el bosc de ribera és molt discontinu i estret, ja que el bosc de pinassa -afectat pels incendis de l'any 1994- arriba gairebé fins al límit de les aigües. Hi apareixen espècies com freixes, pollancres, verns i diverses espècies de salzes. Hi ha sectors amb canyissar, sobretot a la cua de l'embassament, i alguns claps de boga.
El poblament faunístic és el típic associat a aquests hàbitats. Hi apareix, pel que fa a les aus el balquer (Acrocephalus arundinaceus), la polla d'aigua (Gallinula chloropus), el bernat pescaire (Ardea cinerea), l'ànec collverd (Anas platyrhynchos), etc. La carretera BV-4132 (Casserres - Gironella) travessa el pantà a la zona de la cua. Hi ha diverses línies elèctriques molt pròximes a l'embassament, o creuant les seves aigües. Els usos agraris a l'entorn originen una certa eutrofització de les aigües i potser, episodis de contaminació puntuals per fitosanitaris. A la zona s'hi practica la caça i la pesca. Dins l'aigua hi ha una petita edificació relacionada amb la captació d'aigües.
El Pantà de Casserres està situat dins l'espai del PEIN "Els Tres Hereus".

## Referències

* 1 2 3 4 «Pantà de Can Borrell». Fitxes descriptives de zones humides. Departament d'Agricultura, Ramaderia, Pesca, Alimentació i Medi Natural de la Generalitat de Catalunya (CC-BY-SA). [Consulta: 25 febrer 2014].
# A. P. Galante

A. P. Galante (Tanabi, 1934 - 7 d'abril de 2024) va ser un productor cinematogràfic brasiler, reconegut com un dels més grans de la història del cinema del Brasil.

## Biografia

Nascut a Tanabi, a l'interior de São Paulo, Galante va tenir una infantesa i una adolescència difícils, ja que havia estat educat en institucions de protecció social. Després d'acabar el Tiro de Guerra, es va traslladar el 1954 a São Paulo, on va obtenir feina com a conserge als estudis Maristela, entrant en contacte amb la producció cinematogràfica i assumint altres papers, com a ajudant general, contraregla, electricista, ajudant. càmera, que li va oferir un ric aprenentatge per a la seva futura formació com a productor, ocupació que va continuar ocupant el 1967. Aquell any, ell i Alfredo Palácios van adquirir els drets d'una pel·lícula inacabada anomenada Erótika, que necessitava tenir escenes augmentades per mostrar-se comercialment. El resultat va ser el treball Vidas nuas,que es va convertir en un gran èxit nacional de taquilla.
Més tard, l'associació amb Palácios va donar lloc a la creació, l'any següent, del productor i distribuïdor Servicine, que va tenir una intensa activitat al llarg dels seus vuit anys d'existència.
Ja als anys setanta, Galante es va convertir en el productor més actiu de Boca do Lixo, treballant per a directors consolidats com Walter Hugo Khouri, a més de fomentar joves amb talent com Rogério Sganzerla i Carlos Reichenbach. A través de la seva pròpia empresa, Galante Produções Cinematográficas, el productor va intensificar la seva carrera produint pel·lícules de pornochanchada; el 1977 va aconseguir un rècord de set produccions en un sol any, entre elles la reeixida Presídio de Mulheres Violentadas.
Amb la crisi que va esclatar sobre la pornochanchada a principis dels anys vuitanta, Galante va continuar produint a menor escala. La crisi de la indústria cinematogràfica brasilera va empitjorar en aquells anys i Galante va deixar el seu negoci el 1987. Als anys noranta, encara va produir la seva última pel·lícula, Cinderela Baiana, de 1998.

## Referències

* ↑ «Antonio Polo Galante, produtor de cinema, morre aos 89 anos» (en portuguès brasiler), 08-04-2024. [Consulta: 12 abril 2024].
* ↑ Gatti, André P. A. P. Galante (In: Enciclopédia do Cinema Brasileiro). 2. São Paulo: Senac, 2004, p. 582. ISBN 85-7359-093-9.
* ↑ «Programa do Jô | Antonio Polo Galante conta que teve problemas com a censura | Globoplay» (en portuguès brasiler). [Consulta: 12 abril 2024].
* 1 2 3 Gatti, André P. A. P. Galante (In: Enciclopédia do Cinema Brasileiro). 2. São Paulo: Senac, 2004, p. 582. ISBN 85-7359-093-9.
* ↑ Gatti, André P. Servicine (In: Enciclopédia do Cinema Brasileiro). 2. São Paulo: Senac, 2004, p. 582. ISBN 85-7359-093-9.
# Gri-gri

Gri-gri o grigri és un sistema de seguretat de la marca Petzl que permet assegurar en una cordada d'escalada de manera semiautomàtica. Els seus usos són diversos, només s'ha de passar pel Grigri una corda dinàmica d'un gruix entre 10 i 11 mm. El fabricant no garanteix el bon funcionament amb diàmetres de corda menors i en tot cas, si es fa, l'assegurador haurà d'estar especialment atent i no deixar anar mai l'extrem de la corda.
En cas de caiguda de l'escalador, aquesta eina acciona una peça que pinça la corda frenant la caiguda, encara que l'assegurador no estigui atent, o tingui un problema, és semblant al cinturó de seguretat dels vehicles de motor. Tot i el seu suposat automatisme per frenar una caiguda, no s'ha de deixar anar la corda en cap moment, ja que hi ha la possibilitat que no funcioni correctament sense ajuda de l'assegurador.
Encara que el nom "Grigri" és una marca registrada de Petzl, l'èxit d'aquesta eina ha estat tan gran que s'ha convertit (fins a cert punt) en un nom comú. Els competidors inclouen el Trango Cinch i el Edelrid Eddy.
Aquest i altres dispositius similars han reduït el nombre d'accidents en muntanya.

## Gri-Gri 2

La firma Petzl ha tret una segona versió del Gri-Gri, que ha millorat en molts aspectes, dels quals se'n poden destacar els següents:
* Compatible amb corda de 8,9 a 11 mil·límetres
* Més lleuger
Tot i que les primeres unitats van sortir defectuoses, la marca les va canviar i va afegir un gomet rodó i verd a totes les unitats que ja no tenen aquest defecte de fàbrica.

## Vegeu també

* Vuit (escalada)

## Referències

* Ús del GriGri segons el web oficial de Petzl
# Abu l-Ala Faridun ibn Hussayn Bayqara

Abu l-Ala Faridun ibn Hussayn Bayqara fou un príncep timúrida, fill de Hussayn Bayqara. Després de la derrota de Badi al-Zaman i els seus germans els governadors provincials van tornar a les seves seus. Faridun va encunyar moneda el 1506. Els uzbeks lluitaven a Mashad, Nishapur, Astarabad i Turshiz, contra els begs dels prínceps timúrides i van aconseguir repetidament la victòria. El seu germà Muzaffar Husayn va morir segurament el 1508 i Badi al-Zaman va arribar a la cort del safàvida Ismail I de Pèrsia. Vambery diu que Muhammad Shaybani es va apoderar de Gurgan durant el 1508, si bé en tot cas serien els seus homes, ja que ell no estava a la regió aquell any.

## Referències

* ↑ Memoirs of Zehir-Ed-Din Muhammed Baber: Emperor of Hindustan (en anglès). Longman, Rees, Orme, Brown, & Green, 1826, p. 180.
* ↑ Enciclopèdia de l'Islam, X, pàg. 563
# Griaznukha

Griaznukha (en rus: Грязнуха) és un poble de l'óblast de Sverdlovsk, a Rússia, segons el cens del 2010 no tenia cap habitant.

## Referències

* ↑ Статья об открывшемся новом ФАПе в посёлке Белоречка
* ↑ «Поселок Басьяновский» (en rus). Информация о Свердловской области. Свердловская областная универсальная научная библиотека им. В. Г. Белинского. [Consulta: 18 agost 2019].
* ↑ «Об отнесении рабочего поселка Басьяновский, расположенного на территории Верхнесалдинского района, к категории сельских населенных пунктов к виду поселок, Закон Свердловской области от 21 июля 2004 года №54-ОЗ». docs.cntd.ru. Arxivat de l'original el 2018-04-23. [Consulta: 22 abril 2018].
# Resolució 220 del Consell de Seguretat de les Nacions Unides

La Resolució 220 del Consell de Seguretat de les Nacions Unides, aprovada per unanimitat el 16 de març de 1966 després de reafirmar les resolucions prèvies sobre el tema, el Consell va ampliar l'estacionament a Xipre de la Força de les Nacions Unides pel Manteniment de la Pau a Xipre per un període addicional de 3 mesos, que acabaria el 26 de juny de 1966. El Consell també va convocar les parts directament interessades a seguir actuant amb la màxima restricció i cooperar plenament amb la força de manteniment de la pau.
La resolució 220 va ser la primera que es va aprovar amb el nou Consell de Seguretat de 15 membres.

## Vegeu també

* Llista de resolucions del Consell de Seguretat de les Nacions Unides 201 a la 300 (1965 - 1971)
* Conflicte de Xipre

## Enllaços externs

* PDF Text de la Resolució a UN.org
# Abu l-Fath Khan

Abu l-Fath Khan és el nom dels següents personatges:
* Abu l-Fath Khan Bakhtyari (segle xviii), cap d'una de les fraccions dels Bakhtyari iranians
* Abu l-Fath Khan Jawanxir, príncep del kanat de Karabagh
* Abu l-Fath Khan Zand (1755/1756-1787), xa de Pèrsia
# Acrophoca longirostris

Acrophoca és un gènere monotípic extint de mamífers marins que visqueren al Pliocè inferior. Era probablement el predecessor de la foca lleopard.

## Descripció

Aquest animal de 150 cm de llargada era un piscívor que vivia en zones costaneres perquè el seu cos no estava ben adaptat a la vida aquàtica. La forma de les potes feia que a l'animal li resultés feixuc avançar per l'aigua. Tenia el coll llarg i el musell puntat.

## Descobriment

Les restes d'aquest animal foren trobades al Perú.

## Referències

* D. Palmer, B. Cox, B. Gardiner, C. Harrison & J.R.G. Savage (2000) - De geïllustreerde encyclopedie van dinosauriërs en prehistorische dieren, Köneman, Colonya. ISBN 3 8290 6747 X
* Acrophoca a la Paleobiology Database
# Grezzana

Grezzana és un comune (municipi) de la província de Verona, a la regió italiana del Vèneto, situat a uns 100 quilòmetres a l'oest de Venècia i a uns 10 quilòmetres al nord-est de Verona.
A 1 de gener de 2020 la seva població era de 10.838 habitants.
Grezzana limita amb els següents municipis: Bosco Chiesanuova, Cerro Veronese, Erbezzo, Negrar, Roverè Veronese, Sant'Anna d'Alfaedo i Verona.

## Referències

* ↑ «Resident population on 1st january» (en anglès). ISTAT. [Consulta: 14 agost 2020].
# Resolució 2213 del Consell de Seguretat de les Nacions Unides

La Resolució 2213 del Consell de Seguretat de les Nacions Unides fou adoptada per unanimitat el 27 de març de 2015. El Consell va ampliar el mandat de la Missió de Suport de les Nacions Unides a Líbia durant cinc mesos i mig fins al 15 de setembre de 2015.

## Contingut

El Consell de Seguretat va exigir un alto el foc immediat i incondicional. Va demanar a altres països, i especialment als veïns de Líbia, que animessin les parts de Líbia a participar en les converses dirigides per l'ONU. També se'ls va demanar que complissin estrictament amb l'embargament d'armes contra Líbia.
El mandat de la missió de suport a la UNSMIL es va ampliar fins al 15 de setembre de 2015. La prioritat de la missió es va desplaçar a donar suport al procés polític i els acords de seguretat.
A més, la mesura que permetia als Estats membres inspeccionar els vaixells sospitosos d'exportar il·legalment el petroli libi es va ampliar fins al 31 de març de 2016. El grup d'experts que supervisava les sancions contra Líbia es va ampliar fins al 30 d'abril de 2016.

## Referències

* ↑ Nacions Unides. «SC extends UN presence, eases arms embargo to counter terrorist threat», 27-03-2015.

## Vegeu també

* Llista de resolucions del Consell de Seguretat de les Nacions Unides 2201 a la 2300 (2015 - 2016)

## Enllaços externs

* PDF Text de la Resolució a UN.org
# Riu Bahr al-Ghazal

Bahr al-Ghazal (àrab: بحر الغزال, Baḥr al-Ḡazāl, ‘Riu de les Gazeles’) és un riu del Sudan del Sud, afluent del Bahr al-Djabal o Nil Blanc Superior. El seu curs és de 230 km entre el seu naixement a Mashta al-Rik i la seva confluència amb el Bahr al-Djabal al llac No.
La seva conca és de 520.000 km² però proporcionalment amb poca aigua (2 m³/s) arribant només estacionalment als 48 m³/s. La conca incloent els seus afluents és de 851.459 kilòmetres quadrats.
# Griaznoie

Griaznoie - Грязное (rus) - és un poble de l'óblast de Bélgorod, a Rússia. El 2010 tenia 179 habitants. Pertany al districte (raion) de Prókhorovka.

## Referències

* ↑ «Схема территориального планирования Белгородской области». Федеральная государственная информационная система территориального планирования (ФГИС ТП).
* ↑ «Avdeyevka» (en anglès). GeoNames. Arxivat de l'original el 2022-02-04. [Consulta: 4 febrer 2022].
* ↑ Бобов А. Начало заселения района / А. Бобов //Истоки. – 2001. – 10 янв.
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 4 febrer 2022].
# Riu Banganga (Nepal)

Banganga (riu de la fletxa) és un riu del Nepal i l'Índia que neix al sud del Nepal i entra a l'Índia on desaigua al riu Burhi Rapti (vell Rapti) a la rodalia de Kabrahi Ghat. Es feia servir per dur fusta des del Nepal. Un riu amb el mateix nom va existir a la rodalia al sud del Rapti Occidental però modernament està sec i només en queda el llit. En el recorregut del Banganga, a vora quatre quilòmetres després de travessar la frontera entre Indo-nepalesa hi ha una presa de comportes (Presa de Banganga) d'uns cent-deu metres d'amplada (coordenades 27.150321, 83.120216).

## Referències

* ↑ Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
* ↑ «Cerca». Google Maps. [Consulta: 31 agost 2020].
# Pandora (desambiguació)

«Pandora» té aquests significats:
* Pandora, primera dona segons la mitologia grega
* Art
** Pandora (Waterhouse), pintura a l'oli de John William Waterhouse, 1896
** Pandora (Rossetti), pintura a l'oli de Dante Gabriel Rossetti, 1871
* Astronomia:
** Pandora (satèl·lit), satèl·lit de Saturn
** (55) Pandora, asteroide
* Biologia:
** Symbion pandora, espècie del fílum dels cicliòfors
** Gila pandora, peix de la família dels ciprínids
** Pandora (lepidòpter), papallona de la família dels nimfàlids
* Miscel·lània: Pandora FMS
* Sociologia
* Operació Pandora, Operació policial duta a terme pels Mossos d'esquadra el 2014
Viccionari
# Pando

«Pando» té aquests significats:
* Toponímia:
** Pando (Oviedo), parròquia del consell d'Oviedo, al Principat d'Astúries
** Departament de Pando, departament de Bolívia
** Pando (Uruguai), ciutat al departament de Canelones (Uruguai)
*** Estanque de Pando, suburbi de la ciutat de Pando (Uruguai)
*** Jardines de Pando, suburbi de la ciutat de Pando (Uruguai)
** Pando (Santiurde de Toranzo), localitat del municipi de Santiurde de Toranzo, Cantàbria, Espanya
** Pando (Ruiloba), localitat del municipi de Ruiloba, Cantàbria, Espanya.
* Tecnologia: Pando (programa), programa de P2P.
# Romanza final (Gayarre)

Romanza final (Gayarre) és una pel·lícula espanyola de 1986 dirigida per José María Forqué. El crític de cinema Ángel Fernández Santos el va titllar de "melodrama lacrimogen".

## Argument

És una biografia de Julián Gayarre (1844–1890), un dels millors tenors de tots els temps: infància, formació, amor i triomfs. Quan tenia 19 anys, un professor del Conservatori de Música de Madrid el va sentir cantar i li oferí una beca per a ampliar els seus estudis. Malgrat els seus èxits arreu del món, cap el 1890, al Teatro Real de Madrid, li falla la veu, cosa que anuncia la seva mort uns dies més tard. Segons els seus amics, tot i que era malalt, va morir perquè ja no podia cantar.

## Repartiment

* Josep Carreras – Julián Gayarre
* Sydne Rome – Alicia
* Antonio Ferrandis
* Susana Campos
* Montserrat Caballé
* Aitana Sánchez-Gijón

## Comentaris

Participen dos cantants d'òpera catalans, Josep Carreras i Montserrat Caballé. En 1959 Alfredo Kraus havia donat vida al tenor en una altra pel·lícula: Gayarre.

## Premis

* Nominada al Goya a la millor direcció artística (1987).

## Referències

* ↑ Melodrama tópico, El País, 5 de maig de 1986
* ↑ Romanza final a Fotogramas
* ↑ Romanza final al web dels Premis Goya
# Brigadeführer

El Brigadeführer era un alt rang militar dins de les SS (Schutzstaffel), el qual va ser utilitzat en l'Alemanya nazi entre els anys 1932 i 1945. Brigadeführer era també un grau paramilitar dins de les SA (Sturmabteilung).
Aquest rang va ser primer creat a causa de la gran expansió del cos de les SS i van ser assignats aquests oficials al capdavant de les "Brigades-SS". El 1933, la denominació de Brigades-SS va ser canviada pel nom de SS-Abschnitte"; Tanmateix, el grau de Brigadeführer va seguir sent el mateix.
Originalment, els Brigadeführer eren considerats generals de segon nivell dins de les SS i estaven situats entre el grau de Oberführer i el del Gruppenführer. Això va canviar, però, amb el poder que havia adquirit la Waffen-SS i la Ordnungspolizei. En totes dues organitzacions, el Brigadeführer era considerat l'equivalent a un general però considerat amb prou feines superior al Oberst al Wehrmacht. Observeu que el grau de General era l'equivalent al de general de brigada, un general d'una estrella a l'exèrcit dels EUA.
Les insígnies per a un Brigadeführer eren al principi dues fulles del roure i una pipeta de plata, però va ser canviat el 1942 a un disseny amb tres fulles de roures després de la creació del grau de Oberstgruppenführer. El juliol de 1935, hi havia 22 oficials amb aquest rang, el 1938, la quantitat era de 49 oficials.